Esimest korda peeti muinsuskaitsekuud 1985. aastal, kui lisaks senistele looduskaitse-, liiklus-, tuletõrje-, riigikaitse ja teatrikuule otsustati hakata tähistama ka muinsuskaitsekuud. Eesmärgiks Eesti rikkaliku ajaloo- ja kultuuripärandi  tutvustamine, kaitsmine ja hooldamine. Aastate jooksul on muinsuskaitsekuust saanud hea tava Eesti kultuurikalendris, mis pakub ohtralt erinevaid ekskursioone, näitusi, õppekäike, seminare ja muidugi talgutööd meie mälestiste ja muististe hooldamiseks.